projecte-aina/catalan_government_crawling huggingface dataset:
L'Institut Europeu d'Innovació i Tecnologia (EIT) Food anuncia que aquest 2019 invertirà 56,4 milions d'euros en projectes innovadors que contribueixin a la seva missió de transformar el sistema agroalimentari, augmentant la seva inversió un 44% respecte el 2018.
L'EIT Food se centra en sis objectius estratègics per orientar les seves respostes als principals reptes demogràfics, ambientals i de salut que amenacen el futur de les persones i del planeta, a través de la transformació del sistema alimentari.
Aquests objectius busquen incrementar la confiança dels consumidors, ajudar les persones a prendre decisions de salut més informades i construir sistemes de subministrament d'aliments connectats.
També s'impulsarà la millora de la sostenibilitat dels aliments i la millora de l'educació alimentària i l'emprenedoria.
Així, la inversió es destinarà a accelerar les activitats de la xarxa de socis d'EIT Food, que consta de més de 50 organitzacions de la indústria alimentària i universitats, i de més de 50 startups agroalimentàries.
Aquests fons s'invertiran en l'ecosistema d'innovació d'EIT Food, inclosos:
L'EIT Food també està fermament compromès a impulsar la innovació en països i regions europeus que s'anomenen oficialment innovadors "modestos i moderats" i invertirà prop de 3 milions d'euros el 2019 en programes i activitats que tinguin com a objectiu abordar la bretxa d'innovació en aquestes àrees.
L'EIT Food és una comunitat de coneixement i innovació (KIC, en les seves sigles en anglès), finançada pel programa Horizon 2020 -el programa marc de recerca i innovació de la UE- i les contribucions dels socis.
L'EIT Food connecta socis de grans empreses, universitats, centres de recerca i instituts de 13 països d'Europa i de tota la cadena de valor dels aliments.
La Comissió Europea va llançar el 2017 la fase pilot del Consell Europeu d'Innovació.
Des de llavors, s'han beneficiat 1276 projecte altament innovadors, amb un pressupost global de 730 milions d'euros.
Les mesures per reforçar els propers dos anys de la fase pilot són:
- 2 milions de finançament al 2019-2020 per cobrir la cadena d'innovació: projectes "pathfinder" per donar suport a tecnologies avançades de la recerca bàsica.
També per finançament accelerador de pimes i startups.
- La Comissió europea triarà de 15 a 20 líders d'innovació per a una junta consultiva per supervisar el pilot de l'EIC, preparar-lo pel futur i millorar-lo.
Innovadors de tot l'ecosistema estan convidats a presentar-se fins el 10 de maig.
- Es reclutaran uns managers de programa amb experiència en noves tecnologies per proveir un suport pràctic a temps complert als projectes.
En breu es publicarà aquesta convocatòria.
- S'acaben d'anunciar les 68 noves pimes i startups seleccionades per un finançament de 120 milions d'euros sota el pilot d'EIC existent.
La Comissió dedicarà 10 mil milions d'euros del programa Horizon Europe al Consell Europeu d'Innovació.
Aquesta licitació té com objectiu recopilar informació anual, durant el període de 2019-2021, sobre els preus dels serveis de venta al consumidor en els serveis de telefonia fixa, mòbil de banda àmplia, de veu i de televisió de manera estandarditzada i comparable entre els Estats membres de la UE i una selecció de països tercers.
L'estudi desenvoluparà primer un sistema de recopilació de dades de preus de venta al consumidor dels serveis de telefonia fixa, telefonia mòbil de banda ampla, de veu i televisió d'un número seleccionat d'operadors en cada mercat amb l'objecti de trobar l'oferta més barata per a un servei independent i per a una selecció de paquets de consum domèstic amb diferents hàbits de consum.
L'objectiu del present contracte consisteix en oferir un servei operatiu que permeti facilitar i racionalitzar el procés pel qual les dades marines procedents de qualsevol font (inclosos programes nacionals de control, projectes de recerca i empreses privades) es lliuren de forma voluntària a l'efecte de seva custòdia en dipòsits de dades des dels quals poden ser lliurement divulgats.
Tasca 1: Mantenir i desenvolupar un portal web seguint les pautes comunes de disseny i estructura d'EMODnet;
Tasca 2: Implementar vies per lliurar dades als repositoris finals;
Tasca 3: Facilitar transferències de màquina a màquina;
Tasca 4: Operar un servei d'ajuda perquè els usuaris proporcionin les seves dades en el format més apropiat;
Tasca 5: Permetre que els proveïdors de dades rastregin el progrés de les seves dades des de l'enviament fins al seu emmagatzematge en un repositori;
Tasca 6: Incloure una funció de «dades sol·licitades» que permeti als usuaris que busquen certs tipus d'informació especificar les seves necessitats;
Tasca 7: Participar en les discussions amb els socis d'EMODnet per millorar l'eficiència de tot el procés de recopilació, muntatge i difusió;
Tasca 8: Mantenir un registre resumit de les dades lliurades;
Tasca 9: Participar en activitats de divulgació per arribar als titulars importants de dades marines quan les dades encara no estan disponibles;
Tasca 10: Continuïtat del servei.
L'augment de la població envellida a Europa està incrementant la pressió als proveïdors sanitaris pel que fa la prestació de serveis.
Tot i l'èxit dels programes de cooperació entre regions a través d l'INTERREG, hi ha una manca d'aplicació d'aquestes mesures a una major escala.
Hi ha una falta d'esforços col·laboratius de compra pública de solucions innovadores basades en eines TIC.
Aquesta convocatòria contribuirà a les prioritats de l'Estratègia Digital del Mercat Únic en la transformació digital de la salut i de la cura cap a l'ampliació de l' Strategy 134 de l'Associació Europea per la Innovació per l'Envelliment Actiu i saludable (EIP en anglès).
Les propostes aprovades per la convocatòria hauran d'estar orientades a la implementació a gran escala de solucions digitals de salut i atenció a diferents regions d'Europa.
Aquesta convocatòria rep finançament del programa Horizon 2020 de la Unió Europea.
És l'instrument financer que permet el desenvolupament de la Unió per a la Innovació, una iniciativa d'Europa 2020, per a finançar iniciatives i projectes d'investigació i innovació, desenvolupaments tecnològics, projectes de demostració, etc.
S'estima que el pressupost de les propostes que es presentin hauria d'estar entre els 2 i 5 milions.
Aquesta convocatòria busca entendre com els resultats científics i de recerca són transmesos en els mitjans de comunicació i són percebuts pels ciutadans, així com desenvolupar una millor manera de mesurar i avaluar la comunicació en la ciència.
Tot això amb la finalitat d'identificar les bones pràctiques i les directrius polítiques per incrementar la precisió en la comunicació en la ciència.
L'objectiu és proposar maneres innovadores de difondre ciència i innovació de forma àmplia a través de la millora de la qualitat i les interaccions entre científics i altres actors involucrats en la recerca i investigació, els mitjans de comunicació i el públic.
Així també observarà les estructures que incentiven a científics i altres actors implicats en investigació i recerca per participar en comunicació científica pel que fa la seva carrera i reputació científica.
Les propostes que es presentin hauran d'estar integrades per equips multidisciplinaris capaços d'explorar estratègies de comunicació ben definides (periodistes, comunicadors científics, científics i altres actors implicats en la investigació i recerca)
S'espera que els resultats augmentin la comunicació de la ciència, tant en quantitat com en qualitat, i la interacció entre científics, els mitjans de comunicació i el públic.
L'objectiu principal del present contracte d'assistència tècnica consisteix a desenvolupar una eina dedicada a l'avaluació ascendent de polítiques que permeti l'avaluació quantitativa de l'impacte de les diverses polítiques d'eficiència energètica a nivell de la UE, incloent la seva incorporació als programes i les mesures aplicades a nivell nacional dirigides tant als sectors de la demanda com al sector de l'abastament energètic.
També s'han d'incloure els impactes en el sector de la defensa i la seguretat.
Aquesta eina també hauria de permetre estimar l'impacte de les futures intervencions polítiques basant-se en l'avaluació ex-post dels impactes.
Tasca 0: Recull d'estudis d'avaluació ex post o anàlisis existents sobre l'eficàcia de les polítiques d'eficiència energètica a la UE, els estats membres i fora del territori.
Tasca 1: Desenvolupar una eina d'avaluació ascendent per quantificar l'impacte de les polítiques d'eficiència energètica a nivell de la UE i la seva contribució a l'objectiu d'eficiència energètica de la UE per al 2020 i en vista dels objectius climàtics i energètics per a 2030 i més enllà.
Tasca 2: Quantificar / estimar els impactes de les polítiques d'eficiència energètica de la UE, incloent la seva contribució a l'objectiu d'eficiència energètica de la UE per al 2020, 2030 i més enllà.
Tasca 3: Identificar mesures concretes a nivell de la UE que podrien introduir-se a la UE com a part del mecanisme de resolució de mancances de la Governança de la Unió de l'Energia per garantir l'assoliment dels objectius d'eficiència energètica de la UE per 2030.
El Consell Regional Hauts-de-France de la regió Nord-Pas de Calais (l'entitat encarregada per a la gestió de la iniciativa UIA cofinançada pel FEDER) ha reobert la cerca d'experts amb un coneixement profund dels temes (i subtemes) abordats per la tercera convocatòria, així com experiència acreditada d'avaluació de projectes urbans innovadors.
Els experts avaluaran els següents 22 projectes aprovats a la tercera convocatòria de l'UIA.
Els experts hauran de destacar en els següents àmbits:
Per esdevenir expert en UIA, els candidats han de demostrar una bona comprensió i experiència directa de treballar en els reptes del desenvolupament urbà sostenible integrat a Europa, així com del potencial d'experimentació de solucions innovadores.
També hauran de disposar d'un bon coneixement i l'experiència de mecanismes, eines i mètodes per a la implementació de projectes urbans innovadors (incloent lideratge, contractació pública, enfocament participatiu, integració de serveis municipals, mesurament de resultats, etc.).
Es demana una experiència mínima de set anys en tres països diferents de la UE sobre el tema.
Així mateix també hauran de disposar de:
El experts, entre d'altres, hauran de:
Els experts hauran de col·laborar un total de 50 dies d'expertesa durant 4 anys.
Pressupost: 750 euros per dia més despeses de viatge i transport
L'objectiu general d'aquest contracte és establir una formació general en línia com a part integrant d'un procés d'aprenentatge al Cos Europeu de Solidaritat en mesures de qualitat i de suport.
Els serveis subministrats han de fomentar la participació dels candidats registrats en el cos i preparar-los abans de participar en les activitats.
Els objectius específics d'aquesta convocatòria són dobles:
El Cos Europeu de Solidaritat proporciona oportunitats de fàcil accés als joves per participar en activitats solidàries d'alta qualitat (amb una forta dimensió europea) com a mitjà per contribuir a enfortir la solidaritat, la cohesió social i la democràcia als països participants.
Les activitats previstes pel Cos Europeu de Solidaritat són, entre d'altres, activitats solidàries (voluntariat, pràctiques i llocs de treball), equips de voluntariat, projectes solidaris i activitats de networking.
Encarant la Setmana Europea d'Immunització (European Immunisation Week) que es duu a terme del 24 al 30 d'abril, l'ECL (Association of European Cancer Leagues) organitza un Concurs Juvenil per a escoles, com a part de l'acció comuna de la UE sobre vacunacions, i sota el paquet de treball liderat per França.
Aquest Concurs Escolar té com a objectiu sensibilitzar a les poblacions en edat escolar (de 7 a 18 anys) a tota Europa, ja que les escoles ofereixen configuracions úniques per promoure la total acceptació de la vacuna i arribar als pares.
A més, els jocs proporcionen una manera única d'involucrar i motivar els joves, permetent-los obtenir coneixement i comprendre l'evidència.
El concurs anima els estudiants a treballar en grups de tres per crear anuncis, pòsters i eslògans de servei públic dirigits al seu propi grup d'edat.
Els pòsters i els vídeos (de 15 segons de durada) seleccionats es difondran durant la setmana d'immunització de la Unió Europea a finals d'abril.
Tots els pòsters i els vídeos han d'estar relacionats amb el missatge del Codi Europeu contra el Càncer relacionat amb l'hepatitis B i el virus del papil·loma humà (VPH).
Els joves participants estaran repartits en tres grups d'edats:
Cada categoria d'edat comptarà amb dos grups guanyadors: un per al millor pòster i un per al millor vídeo.
Els tres alumnes de cada grup guanyaran un premi.
A més, si un professor és responsable de la seva participació a la competició, un titular per grup d'edat i per categoria obtindrà un val de 200 € per comprar alguna cosa per a l'aula o per organitzar una activitat de classe.
Cada alumne dels equips guanyadors podrà seleccionar un dels següents premis:
ECL és soci en l'Acció Comuna de tres anys de la UE sobre vacunacions llançada a finals de 2018, que té per objectiu reforçar la cooperació europea i desenvolupar eines pràctiques per a l'ús de les autoritats sanitàries dels diferents països, i millorar la cobertura de la vacunació.
Encapçalada per França, aquesta iniciativa forma part dels esforços de la UE per millorar la immunització a Europa, i per tant està finançada pel Tercer Programa de Salut.
La Comissió Europea està posant en marxa una nova iniciativa que permetrà a les escoles de formació professional (VET) a la UE crear programes d'intercanvi d'estudiants i personal amb escoles dels Balcans occidentals, Turquia i Àfrica.
A més de la mobilitat dels estudiants i el personal entre escoles, aquestes associacions de mobilitat també compartiran bones pràctiques entre els seus països i regions, i crearan xarxes i associacions per a l'intercanvi.
Els resultats que s'esperen són:
La convocatòria consta de dos lots:
- Balcans occidentals i Turquia.
Poden ser beneficiàries les entitats que ofereixen formació professional, pública o privada.
Han d'estar basades en un estat membre de la UE o en països associats.
Altres actors, com ONG, autoritats locals o pimes poden tenir un rol consultor.
INNOWWIDE és una iniciativa pilot, finançada pel programa Horizon 2020, que compta amb un pressupost de 7,2M d'euros que es destinaran a remunerar uns 120 estudis de viabilitat.
La primera de dues convocatòries s'obrirà el dia 1 d'abril amb un pressupost de 3 milions d'euros.
Aquesta convocatòria busca donar suport a pimes europees innovadores i start-ups que busquin obrir mercat a països en desenvolupament, grans economies emergents (Brasil, Rússia, Índia, Xina, Mèxic, etc) i a països desenvolupats.
Es busca la col·laboració de stakeholders globals per crear les condicions per incrementar l'absorció de solucions innovadores europees fora d'Europa.
Els Projectes d'Avaluació de Viabilitat (VAP) que es presentin a aquesta convocatòria hauran d'abordar la viabilitat tècnica, comercial i financera dels models de negoci proposats i han d'identificar, a més, aspectes pràctics clau per garantir el seu posterior desenvolupament tecnològic i comercial, així com la seva implantació amb cooperació amb els països de destinació.
Al final de l'execució del projecte, la pime hauria de tenir una visió clara sobre activitats futures en el mercat objectiu amb soci estratègic que podria afavorir les futures decisions d'inversió dels possibles compradors, inversors, etc.
Cadascuna de les VAP rebrà una quantia fixa de 60.000€, que haurà de representar com a màxim el 70% del cost total, que hauria de ser com a mínim de 86.000€.
Una vegada més, Europa Creativa Desk – MEDIA Catalunya torna a col·laborar amb el programa de formació Sources 2, oferint un Script/Doc Check + Development Advice gratuït per a projectes de llargmetratges de ficció i documentals de creació per a cinema o televisió.
En l'edició d'enguany, els projectes seleccionats es beneficiaran de sessions individuals de consulta de tres hores, en les quals l'assessor Arash T. Riahi oferirà el seu feedback professional, idees, suggeriments i consells pràctics per desenvolupar un projecte cinematogràfic des de l'etapa inicial fins al primer dia de producció.
Aquestes sessions es duran a terme entre el 5 de juny i el 15 de juliol.
Durant els primers 90 minuts de l'assessorament s'abastarà el vessant artístic i es relacionarà amb el procés de narració i escriptura de guió.
Mentre que la segona part de 90 minuts de l'assessorament se centrarà en aspectes de desenvolupament i producció.
Els tallers s'adrecen a guionistes i realitzadors de documentals o equips de guionistes amb directors i/o productors amb seu a Catalunya amb un projecte de llargmetratge o documental creatiu en desenvolupament.
Un màxim de tres participants compromesos amb un projecte assistiran a cada sessió (segons la seva elecció: guionistes, productors, story-editors, directors, productors executius, caps de desenvolupament, etc.).
La presentació dels projectes es farà en anglès.
Se seleccionaran un total de 4 projectes d'entre tots els presentats, que poden ser de llargmetratges de ficció o de documentals de creació, en fase de desenvolupament.
El concurs de bandes emergents torna aquest any durant el YO!
Fest; el festival anual de joves organitzat pel European Youth Forum.
Així, aquest fòrum europeu i la ONG JM International (Jeunesses Musicales) tornen a convidar els millors grups joves a escena, que tindran 30 minuts de fama durant el concurs de bandes emergents.
L'European Youth Forum té lloc a Brussel·les (Bèlgica) el 30 d'abril de 2019, i crea un espai que combina polítiques, debats i tallers amb música en directe i una gran varietat de representacions artístiques.
L'objectiu del concurs és trobar les millors bandes joves europees i donar-los l'oportunitat de mostrar la seva música davant d'un públic internacional.
Es convida a participar bandes amb un màxim de vuit membres, la mitjana d'edat de la qual no hauria de ser superior a 26 (cap membre pot tenir més de 30 anys).
Les bandes hauran de presentar les seves aplicacions en línia, amb la informacions de la banda, la música i els enllaços.
Es seleccionaran tres guanyadors i cada un tindrà la seva actuació de 30 minuts a YO!
Fest 2019, amb el viatge a/des de Brussel·les (Bèlgica) cobert, transport local, allotjament i menjar, a més de 50 euros per membre de la banda.
Aquesta convocatòria cerca la participació en la nova edició del Cartoon Business, un seminari sobre nous models emergents de negoci en l'àmbit de l'animació que tindrà lloc dels dies 23 al 25 d'abril a Tampere, Finlàndia.
Aquest esdeveniment està centrat en ajudar als productors d'animació a augmentar la seva activitat comercial i a incrementar el finançament i promoció de les seves obres d'animació en el mercat europeu i internacional.
Hi participaran 30 experts internacionals, que compartiran el seu coneixement tant en matèria de finançament com de contingut.
A partir dels consells i estudis de cas que es presentaran en el seminari de Tampere, Cartoon Business donarà a conèixer les vies de finançament i ingressos per a les sèries d'animació, incloent-hi les noves oportunitats amb serveis VOD, editors de llibres, financers, programadors i creadors de continguts digitals.
Cartoon Business és una iniciativa de l'associació internacional sense ànim de lucre Cartoon Media, que gaudeix del suport del programa europeu de finançament Europa Creativa MEDIA.
Sunny Side of the Doc crea oportunitats úniques perquè els conceptes de no-ficció més emocionants es presentin directament davant de 300 compradors, comissioners i distribuïdors internacionals d'alt nivell en un entorn d'esdeveniments en viu.
A través de 5 sessions de pitching i trobades específiques, una selecció de 30 projectes rebran idees crucials, trobaran possibles socis i ofertes de finançament.
Compta amb el suport d'Europa Creativa Media.
La convocatòria de projectes 2019 està oberta a tots els talents, realitzadors, productors, creadors de continguts digitals i dissenyadors interactius que busquin desenvolupar les seves idees en sèries, documentals, llargmetratges, formats curts, experiències interactives i immersives en una àmplia varietat de gèneres:
La UE, en nom i per compte del Regne de Marroc, anuncia la licitació per contractar l'assistència tècnica a llarg i curt termini per donar suport a la política forestal del Marroc.
El contracte inclourà els serveis d'estudi, enquestes, missions d'assistència tècnica i serveis de formació.
Pressupost: 1.100.000€ | Termini: S'espera que la licitació es publiqui a l'abril de 2019.
La Direcció General NEAR (Directorate-General Neighbourhood and Enlargement) de la Comissió Europea anuncia la contractació dels serveis per executar les activitats de comunicació sobre aquesta política de la UE.
Les tasques principals seran l'organització d'esdeveniments, viatges de premsa i seminaris de formació, el suport en la gestió dels mitjans de comunicació en línia i socials, així com també la producció de material de comunicació.
Pressupost: 3.000.000 € |Termini: s'espera que la licitació s'obri durant el primer semestre de 2019.
La Representació a Espanya de la Comissió Europea i l'Associació de Periodistes Europeus, amb el suport de l'oficina d'informació del Parlament Europeu a Espanya convoquen la XXV edició del Premi de Periodisme Europeu "Salvador de Madariaga".
L'objectiu del Premi «Salvador de Madariaga» és reconèixer la tasca dels periodistes dels mitjans de comunicació espanyols que, en els 5 anys anteriors a la data de publicació de la present convocatòria, hagin contribuït en premsa escrita, ràdio i televisió- a millorar el coneixement de la integració europea i de les polítiques europees.
Les associacions de periodistes, els mitjans d'informació, les facultats i centres de periodisme i dels professionals de l'àrea de les humanitats poden presentar candidats a cadascuna de les modalitats de premsa, ràdio i televisió.
El premi té una dotació econòmica de 12.000 euros per a cadascuna de les 3 categories (premsa escrita, ràdio i televisió).
El Departament d'Agricultura, Ramaderia, Pesca i Alimentació (DARP) de la Generalitat ha abonat el 90% del pagament dels imports dels ajuts associats al sector boví d'engreix, per un import de 6.117.862,55 euros a 2.558 beneficiaris.
Durant el segon trimestre, un cop siguin definitius els imports unitaris per animal fixats pel Fons Espanyol de Garantia Agrària (FEGA), es pagarà la resta de liquidacions que resultin dels percentatges fins ara retinguts, que són el 10%.
Aquests ajuts, que formen part del primer pilar de la Política Agrària Comuna (PAC), estan finançats en la seva totalitat pel fons Europeu Agrícola de Garantia (FEAGA) i es destinen a atendre sectors específics amb risc de disminució o abandonament de la producció.
Després d'assolir l'objectiu principal del projecte, realçar el valor dels espais naturals que hi ha al territori, "Espais Naturals de Ponent" aposta per generar productes a través de recursos naturals del territori i posicionar Ponent com a destí ecoturístic.
Així per tercer any consecutiu i desprès de l'èxit de les passades edicions, Espais Naturals de Ponent presenta un programa molt ampli d'activitats per apropar al públic als espais, amb tot de propostes singulars per a totes les edats per a descobrir els espais naturals del ponent.
Aquest projecte impulsat per l'Associació Leader de Ponent està cofinançat pel Departament d'Agricultura, Ramaderia, Pesca i Alimentació de la Generalitat de Catalunya i el Fons Europeu Agrícola de Desenvolupament Rural (FEADER).
A través d'aquest projecte, Leader de Ponent, reforça la seva aposta per la protecció del medi, la biodiversitat, i la difusió dels recursos naturals del país.